Twee sterf ná motor teen boom botsDie ongelukstoneel (Foto: Verskaf) Twee mans is dood nadat hul motor Maandagoggend teen ’n boom in Houtkopweg in Vereeniging, Gauteng, gebots het. Russel Meiring, woordvoerder van ER24, sê nooddienste is na die toneel ontbied waar die liggaam van ’n man buite die wrak van ’n motor aangetref is. By paramedici se aankoms was beamptes van die provinsiale nooddienste reeds op die toneel en het hulle die man dood verklaar. ’n Tweede man is in ’n kritieke toestand na die Sebokeng-provinsiale hospitaal gehaas. Hy het egter kort ná sy aankoms by die hospitaal aan sy beserings beswyk. Owerhede was op die ongelukstoneel om ondersoek in te stel.